Den annern Abend löppt dat rund int Dörp,
– Vi Söd un Stęgelsch stunn' se still to snacken –
Ob wi't all wussen? wa dat mœgli weer!
In sœben Jahr! un Keener harr dat markt!
Un wat vœrn Diern! un dat vœrn ole Moder,
Um blot en grötter Lohn int Jahr to krigen!
Un Jeder harr sin Ahnung hatt un Gissen,
Un blot ni segn mucht, wat he dach un meen –
Man kunn't je hören anne Stimm un Spręken
Un sehn, mit Een Oog, anne fine Hut
Un an ęr Haar un Wassdom smętsch un smidi ...